gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7283, del 28-05-2014 (2014/4521)

Notificació d'acord d'inici d'expedient de reintegrament de beca (lot 21).
--------------------------------------------------------------------------

### Dades del document

Número de DOGV
:   7283

Data del DOGV
:   28-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4521


Organisme emissor
:   Universitat de València

Tipus de document
:   Anunci

Notificació d'acord d'inici d'expedient de reintegrament de beca (lot 21). [2014/4521]  
Atés que no s'ha pogut practicar la notificació personal a les persones interessades, conforme disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el mateix article, ha de publicar-se a l'efecte de notificació l'acord d'inici d'expedient de reintegrament d'ajuda a l'estudi.  
Durant el termini de 10 dies, a comptar des de l'endemà de la publicació d'aquest anunci, les persones interessades tindran a la seua disposició l'expedient, perquè d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú, al·leguen i presenten els documents i justificants que estimen pertinents davant la Universitat de València, Estudi General (telèfon 522 132 635, avinguda Blasco Ibáñez, 13, 46721 València).  
  
Concepte: acord d'inici d'expedient de reintegrament de beca.  
  
Persona interessada NIF Import Curs Causa  
García Álvaro, CarmenValència (València) 58965952G 3.668,80 - 0479-1683 7.7  
Gómez Gutiérrez, Julio CésarCatarroja (València) 85650158B 722,44 - 6511-5647 6.7  
Hernández Orón, CarolinaValència (València) 56979142J 1.302,64 - 0801-9477 3.7  
Jiménez Suárez, José DiegoValència (València) 34556355Q 1.942,00 - 7395-0788 0.7  
Juan Antón, Miguel ÁngelVila-real (Castelló) 65778040C 1.062,60 - 3647-6518 9.7  
  
  
  
València, 19 de maig de 2014.- La cap del Servei d'Estudiants: Assumpta Marco Pont.
Diari Oficial de la Generalitat Valenciana


Sumari del DOGV 7394, del 03-11-2014 (2014/9875)

Notificació de la sentència dictada en el procediment de divorci contenciós número 1003/2013.
---------------------------------------------------------------------------------------------

### Dades del document

Número de DOGV
:   7394

Data del DOGV
:   03-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/9875


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 1003/2013. [2014/9875]  
Assumpte civil 001003/2013  
Jutjat de Primera Instància número 24 de València.  
Juí divorci contenciós 001003/2013  
Part demandant: Hassan Aktar Khan.  
Part demandada: Nagma Nasa.  
María Dolores Valle Contreras, secretària del Jutjat de Primera Instància número 24 de València, faig saber que en el juí a què es fa referència, s'ha dictat la resolució que, literalment, és com es diu:  
  
«Dispositiva  
Que estime la demanda formulada pel procurador José Vicente Ferrer Ferrer, en nom i representació de Hassan Aktar Khan contra Nagma Nasa, i declare dissolt per causa de divorci el matrimoni format pels cònjuges esmentats, amb tots els efectes legals.  
  
Cada part abonarà les costes processals produïdes a instàncies seues i les comunes a mitges.  
Notifiqueu esta a la demandada per mitjà d'edicte que s'entregarà a la part actora per al seu curs i gestió.  
Mode d'impugnació: per mitjà de recurs d'apel·lació davant d'este Jutjat, no obstant això, es durà a efecte el que s'ha acordat. El recurs s'haurà d'interposar per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 458 de la LEC). S'haurà d'efectuar la consignació de 50 euros en el compte del Jutjat 4584-0000-02 €número del procediment amb quatre dígits- dos últims números de l'any, a l'oficina Banesto, segons disposa la Llei Orgànica 1/2009, de 3 de novembre, i s'acreditarà esta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el depòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la sentència, que pronuncie, mane i firme.  
Publicació. La sentència anterior va ser donada, llegida i publicada pel jutge que la va dictar, mentres celebrava audiència pública en el mateix dia de la data, de la qual cosa jo, la secretària judicial en done fe, a València.»  
  
Atés que es desconeix el domicili o residència actuals de la part demandada, per Sentència de 16 d'octubre de 2014, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del jutjat així com en el Diari Oficial de la Comunitat Valenciana per a dur a efecte la diligència de notificació de la sentència a Nagma Nasa.  
  
  
València, 17 de setembre de 2014.- La secretària judicial: María Dolores Valle Contreras.
Diari Oficial de la Generalitat Valenciana


Sumari del DOGV 7423, del 15-12-2014 (2014/11392)

Notificació de l'acord d'iniciació del procediment sancionador. Expedient número ESSANC 03/2014/0129.
-----------------------------------------------------------------------------------------------------

### Dades del document

Número de DOGV
:   7423

Data del DOGV
:   15-12-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/11700


Organisme emissor
:   Conselleria de Governació i Justícia

Tipus de document
:   Anunci

Notificació de l'acord d'iniciació del procediment sancionador. Expedient número ESSANC 03/2014/0129. [2014/11640]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública notificació en extracte de l'acord d'iniciació de l'expedient sancionador que s'indica, instruït per la Conselleria de Governació i Justícia a les persones interessades que a continuació s'indiquen, ja que intentada la notificació en l'últim domicili conegut no s'ha pogut practicar.  
  
  
Expedient número: ESSANC 03/2014/0129.  
Persona interessada: Ángel García Moreno.  
Últim domicili conegut: PB Perleta p 1, 88, Elx.  
Acord iniciació de procediment sancionador dictat per la directora general de Seguretat i Protecció Ciutadana, de data 3 de novembre de 2014, en el qual s'adopten acords d'interés per a la persona interessada.  
  
  
El corresponent expedient obra en la Direcció Territorial de Governació i Justícia d'Alacant, rambla de Méndez Núñez, 41, 12é, davant de la qual la persona interessada podrà comparéixer per a tindre coneixement del contingut íntegre de l'acte, i en quede constància. Té el dret d'al·legar per escrit el que en la seua defensa estime convenient, amb aportació de les proves que considere oportunes, tot això dins del termini de 15 dies hàbils comptats des de l'endemà d'esta publicació. Transcorregut este termini sense que s'haja fet ús del dret per a formular al·legacions i/o aportar proves, es dictarà l'oportuna resolució.  
  
  
Alacant, 11 de desembre de 2014.- La directora territorial de Governació i Justícia. Araceli Martínez Márquez.
Diari Oficial de la Generalitat Valenciana


Sumari del DOGV 7312, del 08-07-2014 (2014/5951)

Subhasta de l'aprofitament de biomassa en les forests d'utilitat pública números 72, 74 i 75, denominades Los Altos, Navalón i La Redonda, del municipi d'Enguera.
------------------------------------------------------------------------------------------------------------------------------------------------------------------

### Dades del document

Número de DOGV
:   7312

Data del DOGV
:   08-07-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/5951


Data del document
:   23-06-2014

Organisme emissor
:   Ajuntament d'Enguera

Tipus de document
:   Subhasta

Descriptors 

:   * Enguera
    * contracte administratiu

Subhasta de l'aprofitament de biomassa en les forests d'utilitat pública números 72, 74 i 75, denominades Los Altos, Navalón i La Redonda, del municipi d'Enguera. [2014/5951]  
Mitjançant l'Acord del Ple de 18 de juny de 2014, s'han aprovat els plecs de les condicions economicoadministratives de la subhasta per a l'aprofitament de biomassa en els forests d'utilitat pública número 72, Los Altos; número 74, Navalón, i número 75, La Redonda.  
  
Les persones interessades podran presentar les seues ofertes en el termini de 15 dies naturals a comptar del següent a la publicació d'este anunci en el Diari Oficial de la Comunitat Valenciana. L'oferta i resta de documentació es presentaran en el registre general de l'Ajuntament o en qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
Els plecs es troben a disposició de les persones interessades en la pàgina web municipal, ?enguera.es?.  
Conclòs el termini de presentació d'ofertes, la mesa de contractació procedirà a la seua obertura per l'òrgan de contractació en acte intern el primer dia hàbil següent, llevat que per raons organitzatives es procedisca a fixar dia distint.  
  
Preu de taxació  
  
Biomassa forestal 119.434,12 tones  
  
  
 Preu sense IVA en euros IVA (21 %) en euros Preu total en euros  
Taxació per tona 5 1,05 6,05  
Preu total taxació 597.170,34 682.345,85 248.936,89  
  
  
  
Més informació i consultes en el Departament de Secretaria.  
  
Enguera, 23 de juny de 2014.- L'alcalde: Santiago Arévalo Llácer.
Diari Oficial de la Generalitat Valenciana


Sumari del DOGV 7268, del 07-05-2014 (2014/3791)

Notificació de la sentència dictada en el juí verbal número 629/2013.
---------------------------------------------------------------------

### Dades del document

Número de DOGV
:   7268

Data del DOGV
:   07-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3791


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el juí verbal número 629/2013. [2014/3791]  
Juí verbal 629/2013  
Demandant: Empresa Mixta Valenciana de Aguas, SA.  
Procuradora: M. Gloria Benlloch Soriano.  
Demandat: Salvador Escutia Jordá.  
Ricardo Alonso y Gurrea, secretari del Jutjat de Primera Instància número 7 de València, faig saber que en este jutjat a càrrec meu se seguix el procediment a què s'ha fet referència més amunt, a instàncies de M. Gloria Benlloch Soriano, en nom i representació d'Empresa Mixta Valenciana de Aguas, SA, contra Salvador Escutia Jordá, en què, per resolució de data de hui, he disposat, com verifique, notificar la sentència dictada en les actuacions indicades al demandat Salvador Escutia Jordá, en parador desconegut.  
La part dispositiva de la indicada sentència és la següent:  
  
  
«Estime parcialment la demanda interposada per la procuradora M. Gloria Benlloch Soriano, en nom i representació d'Empresa Mixta Valenciana de Aguas, SA, i condemne Salvador Escutia Jordá al pagament de la quantitat de 1.099,44 euros i els interessos que es produïsquen sobre la quantitat de 962,59 euros al tipus de l'interés legal dels diners des de la data d'interposició de la demanda, i declare resolt el contracte de subministrament d'aigua per a ús domèstic que unia les parts.  
Desestime l'acció relativa a l'accés al domicili on es presta el servici, sense perjuí que en el cas de ser-li franquejat puga procedir a la suspensió del subministrament si no ho poguera dur a terme des de l'exterior i a realitzar la lectura de comptador i, si és el cas, emportar-se l'aparell comptador o els seus accessoris.  
Finalment, condemne Salvador Escutia Jordá al pagament de les costes causades en esta instància.  
Notifiqueu esta resolució a les parts, així com que no és susceptible de cap recurs.  
Expediu el certificat d'esta sentència per a ser unit a les actuacions i incorporeu l'original en el llibre de sentències.  
Esta és la meua sentència, que pronuncie, mane i firme».  
  
I perquè servisca de notificació de la sentència s'expedix este edicte.  
  
  
València, 14 de novembre de 2013.- El secretari judicial: Ricardo Alonso y Gurrea.
Diari Oficial de la Generalitat Valenciana


Sumari del DOGV 7315, del 11-07-2014 (2014/6321)

Informació pública de la modificació del pla parcial D-1, Alameda del Mar, modificació del projecte d'urbanització UE-2 projecte, EIA, EARN Y EIP.
--------------------------------------------------------------------------------------------------------------------------------------------------

### Dades del document

Número de DOGV
:   7315

Data del DOGV
:   11-07-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/6321


Data del document
:   02-07-2014

Organisme emissor
:   Ajuntament d'Orihuela

Tipus de document
:   Anunci

Correcció d'errades

 Descriptors 

:   * Orihuela
    * pla d'urbanisme
    * administració local

Informació pública de la modificació del pla parcial D-1, Alameda del Mar, modificació del projecte d'urbanització UE-2 projecte, EIA, EARN Y EIP. [2014/6321]  
Pel decret del regidor delegat d'Urbanisme, Patrimoni i Planificació i Projectes d'este Ajuntament d'Orihuela, Antonio D. Zapata Beltrán, de data 2 de juliol de 2014, s'ha adoptat la resolució següent:  
  
Primer. Que es procedisca a la informació pública pel termini d'un mes, comptat des de l'endemà de la publicació de l'edicte corresponent en el Diari Oficial de la Comunitat Valenciana i en el web municipal, de la documentació corresponent a la modificació del pla parcial sector-D-1, Alameda del Mar PGMOU, modificació del projecte d'urbanització de la UE-2, compost de projecte, estudi d'impacte ambiental, estudi d'afeccions a la Xarxa Natura 2000 i estudi d'integració paisatgística, en compliment de l'informe emés per la Conselleria d'Infraestructures, Territori i Medi Ambient de data 13 de novembre de 2012, pel qual es resol iniciar el procés d'avaluació d'impacte ambiental, a fi que qualsevol persona puga comparéixer en l'expedient en l'Àrea d'Urbanisme d'este Ajuntament, siti a la plaça del Carmen, número 4, en horari d'oficines de 08.00 a 10.30 hores, examinar la documentació i formular, si pertoca, al·legacions.  
  
Segon. Que el negociat corresponent confeccione l'edicte pertinent i es procedisca a publicar-lo.  
Tercer. Sol·licitar els informes sectorials corresponents als òrgans i entitats administratives gestors d'interessos públics afectats, previstos legalment com a preceptius.  
Esta informació es publica igualment en la pàgina web municipal ?www.orihuela.es?.  
  
Orihuela, 2 de juliol de 2014.- El regidor delegat d'Urbanisme, Patrimoni i Planificació i Projectes: Antonio D. Zapata Beltrán.
Diari Oficial de la Generalitat Valenciana


Sumari del DOGV 7272, del 13-05-2014 (2014/4073)

Notificació de la sentència dictada en el juí de faltes número 348/2013.
------------------------------------------------------------------------

### Dades del document

Número de DOGV
:   7272

Data del DOGV
:   13-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4073


Organisme emissor
:   Jutjat Mixt Número 3 d'Elda

Tipus de document
:   Edicte

Notificació de la sentència dictada en el juí de faltes número 348/2013. [2014/4073]  
Juí de faltes número 000348/2013  
El jutge d'instrucció d'esta ciutat, en les diligències de juí de faltes número 000348/2013, sobre falta de moneda falsa, s'ha dictat sentència l'encapçalament i la dispositiva de la qual diu així:  
  
«Sentència número 25/2014  
Elda, 17 de febrer de 2014  
David González Burguera, jutge del Jutjat de Primera Instància i Instrucció número 3 d'Elda, he vist les presents actuacions de juí de faltes 348/2013, per una falta d'utilització de moneda falsa, en què han sigut parts Hamid Berrouaine, en qualitat de denunciat, i els agents de la policia nacional amb TIP número 73633 i 81910, en qualitat de denunciants, amb intervenció del ministeri fiscal, en virtut de les facultats que m'han sigut donades per la Constitució i, en nom del rei, dicte la sentència següent:  
Dispositiva  
Condemne Hamid Berrouaine, com a autor d'una falta d'utilització de moneda falsa, a la pena de 30 dies de multa amb una quota diària de sis euros, amb la responsabilitat personal subsidiària d'un dia de privació de llibertat per cada dos quotes diàries no satisfetes, i al pagament de les costes del juí.  
La present resolució no és ferma i en contra es pot interposar recurs d'apel·lació en ambdós efectes en este jutjat per a l'Audiència Provincial d'Alacant en el termini de cinc dies des de la seua notificació.  
  
Així, esta és la meua sentència, de la qual es deixarà una testimoniança per a unir-la a la causa, que pronuncie, mane i firme, David González Burguera, jutge del Jutjat de Primera Instància i Instrucció número 3 d'Elda.»  
  
I perquè servisca de notificació a Hamid Berrouaine, sense domicili conegut, i per a la seua inserció en el Diari Oficial de la Comunitat Valenciana, expedisc el present edicte.  
  
Elda, 7 de maig de 2014.- La secretària judicial: Sandra Escobar Naredo.
Diari Oficial de la Generalitat Valenciana


Sumari del DOGV 7409, del 24-11-2014 (2014/10739)

Notificació d'acord d'iniciació. Expedient sancionador número D-308/2014.
-------------------------------------------------------------------------

### Dades del document

Número de DOGV
:   7409

Data del DOGV
:   24-11-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/10457


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'acord d'iniciació. Expedient sancionador número D-308/2014. [2014/10227]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que s'assenyala a continuació, ja que, després d'haver-se intentat la notificació en l'últim domicili conegut, esta no s'hi ha pogut practicar.  
  
Expedient número: D-308/2014.  
Entitat o persona interessada: Gustavo Alberto Ferré Solves.  
Últim domicili conegut: carrer de la Nucia, número 19, 03037, Alacant.  
Assumpte: acord d'iniciació d'expedient sancionador dictat pel director territorial el 16 de setembre de 2014.  
  
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer de Churruca, número 29, 03290, Alacant, on l'interessat haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'este en el Diari Oficial de la Comunitat Valenciana.   
Si després d'haver transcorregut el termini esmentat no hi ha comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assistix a aportar les alegacions que estime convenients en la seua defensa o, si és el cas, a interposar-hi recurs; tot això dins del termini legalment establit. Transcorregut el termini sense haver-ne fet ús, es dictarà la corresponent resolució.  
  
Alacant, 4 de novembre de 2014.- El director territorial d'Alacant: Francisco Javier Sogorb Guerra.
Diari Oficial de la Generalitat Valenciana


Sumari del DOGV 7306, del 30-06-2014 (2014/5783)

Informació pública del compte de liquidació del projecte de reparcel·lació del sector 2.
----------------------------------------------------------------------------------------

### Dades del document

Número de DOGV
:   7306

Data del DOGV
:   30-06-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/5783


Data del document
:   17-06-2014

Organisme emissor
:   Ajuntament de Torrent

Tipus de document
:   Anunci

Descriptors 

:   * Torrent
    * pla d'urbanisme
    * administració local

Informació pública del compte de liquidació del projecte de reparcel·lació del sector 2. [2014/5783]  
Per Decret d'Alcaldia número 2099, de data 13 de juny de 2014, s'ha disposat sotmetre a informació pública pel termini d'un mes el compte de liquidació definitiva del sector 2 ampliació Mas del Jutge, mitjançant la publicació del corresponent anunci en el Diari Oficial de la Comunitat Valenciana i la prèvia remissió de notificació als titulars de les finques afectades, els quals podran presentar al·legacions.  
Durant eixe període el compte de liquidació definitiva estarà a disposició dels interessats a les oficines de l'Ajuntament i a la pàgina web municipal: .  
Contra el present decret no es pot interposar cap recurs atés que es tracta d'un acte de tràmit que no decideix ni directament ni indirectament el fons de l'assumpte, no determina la impossibilitat de continuar el procediment, ni produeix indefensió ni perjudici irreparable a drets ni a interessos legítims, sense perjuí que es puga exercitar qualsevol recurs que s'estime adient.  
  
 Torrent, 17 de juny de 2014.- L'alcaldessa, p. d., la tinenta d'alcaldessa, delegada de l'Àrea de Govern de Grans Projectes, Urbanisme, Vivenda, Infraestructures, Medi Ambient i Règim Interior (D núm. 2892/2013): María Luisa Martínez Ros.
Diari Oficial de la Generalitat Valenciana


Sumari del DOGV 7283, del 28-05-2014 (2014/4752)

Informació pública de l'aplicació de la tarifa transitòria a Serra.
-------------------------------------------------------------------

### Dades del document

Número de DOGV
:   7283

Data del DOGV
:   28-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4752


Organisme emissor
:   Aguas de Valencia, SA

Tipus de document
:   Anunci

Informació pública de l'aplicació de la tarifa transitòria a Serra. [2014/4752]  
S'informa perquè se'n prenga coneixement i de conformitat amb els articles 58, 59.5 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que la Junta de Govern Local de l'Ajuntament de Serra, en sessió ordinària celebrada el dia 11 d'abril de 2014, va acordar executar l'obra urgent en la plaça de la Font i en la posterior del carrer de Montealegre, i finançar estes obres amb càrrec a una tarifa transitòria d'1,97 euros/abonat/trimestre (0,657 ?/mes), que començarà a aplicar-se en la facturació del segon trimestre de 2014.  
Sobre les presents tarifes s'aplicarà l'IVA, d'acord amb el que establix la legislació vigent.  
El que es fa públic.  
  
València, 26 de maig de 2014.- El director: Francisco Zorrilla Soriano.